इधर लड़का अपने बाप के इत्ते-उत्ते की आदत से अब उकता चुका था. उसका पहला प्रबल कारण यह था कि इत्ते-उत्ते के चक्कर में लड़के की जित्ती उम्र निकल चुकी थी, उत्ती उम्र में तो उसे खुद बाप बन जाना चाहिए था. लड़का सोचने लगा पिता जी के इत्ते-उत्ते के चक्कर में तो उसकी शादी की उम्र ही निकली जाएगी. और दूसरा कारण, जो पहले से अधिक प्रबल था, लड़का इश्क की गिरफ्त में था. बुरी तरह से. नहीं… नहीं अच्छी तरह से.